CELEX: 62016TN0199
Language: et
Date: 2016-05-02 00:00:00
Title: Kohtuasi T-199/16: 2. mail 2016 esitatud hagi – Kohrener Landmolkerei ja DHG versus komisjon

27.6.2016   
            
            
               ET
            
            
               Euroopa Liidu Teataja
            
            
               C 232/26
            
         2. mail 2016 esitatud hagi – Kohrener Landmolkerei ja DHG versus komisjon
   (Kohtuasi T-199/16)
   (2016/C 232/35)
   Kohtumenetluse keel: saksa
   
      Pooled
   
   
      Hagejad: Kohrener Landmolkerei GmbH (Penig, Saksamaa) ja DHG Deutsche Heumilchgesellschaft mbH (Frohburg, Saksamaa) (esindaja: advokaat A. Wagner)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 2. märtsi 2016. aasta rakendusmäärus (EL) 2016/304, millega registreeritakse garanteeritud traditsiooniliste toodete registris nimetus [Heimilch/Haymilk/Latte fieno/Lait de foin/Leche de heno (g.t.S.)].
            
         
      Väited ja peamised argumendid
   
   Hagi põhjenduseks esitavad hagejad kolm väidet.
   
               1.
            
            
               Hagejad väidavad, et kostja ei võtnud vaidlustatud määruse vastuvõtmisel arvesse nende vastuväidet, mille nad olid määruse (EL) nr 1151/2012 (1) alusel tähtaegselt esitanud siseriiklikule pädevale asutusele, kes ei edastanud seda seejärel õigeaegselt komisjonile.
            
         
               2.
            
            
               Hagejad väidavad veel, et kostja võttis rakendusmääruse vastu enne kui Üldkohus oli teinud lõpliku otsuse kohtuasjas T-178/15, Kohrener Landmolkerei ja DHG vs. komisjon, mis algatati seoses kostja väära otsusega lükata vastuväide tagasi tähtaja möödalaskmise tõttu.
            
         
               3.
            
            
               Viimaseks väidavad hagejad, et rakendusmäärus seab nad märkimisväärselt ebasoodsasse olukorda. Sellega rikutakse Euroopa Liidu õigusnorme, mille eesmärk on vaba ja õiglase konkurentsi tagamine.
            
         
      (1)  Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta (ELT L 343, lk 1).